OKRESNÁ PROKURATÚRA KOŠICE II 
Mojmírova 5, 040 46 Košice 1	

Číslo: 1 Pv 396/13/8803-3	Košice II 22.11.2016 
EEČ: 2-64-381-2016
U Z N E S E N I E
Trestná vec:	obv. XXXXX
Trestný čin:	prečin: podvod podľa § 221 odsek 1, odsek 2 Trestného zákona
Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorá je trestne stíhaná pre trestný čin:
-	prečin: podvod podľa § 221 odsek 1, odsek 2 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX II zo dňa 24.1.2014, spisová značka 1 Pv 396/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach, na ul. XXXXX v dňoch 26.2.2012 a 9.5.2012 uzatvorila so spoločnosťou XXXXX, s.r.o. XXXXX zmluvy o pôžičke č. XXXXX pričom na ich uzatvorenie použila osobné údaje XXXXX, nar. XXXXX bez jeho vedomia a súhlasu, pôžičky následne riade nesplácala, čím spôsobila spoločnosti XXXXX, s.r.o. XXXXX škodu vo výške 2 884,96 Eur
Uznesením prokurátora Okresnej prokuratúry XXXXX II zo dňa 24.1.2014, spisová značka 1 Pv 396/13/8803, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
30 mesiacov
Odôvodnenie:
Uznesením prokurátora Okresného prokuratúry  XXXXX II, sp. zn. 1Pv 396/13/8803-6 z 24.1.2014 bolo podľa § 216 ods. 1 písm. a/, písm. b/, písm. c/ Trestného poriadku  podmienečne zastavené trestné stíhanie pre prečin podvodu   podľa § 221 ods. 1,2 Trestného zákona proti obvinenej XXXXX, ktorého sa dopustila tak, že 

-   v Košiciach, na ul. XXXXX v dňoch 26.2.2012 a 9.5.2012 uzatvorila so spoločnosťou XXXXX, s.r.o. XXXXX zmluvy o pôžičke č. XXXXX, pričom na ich uzatvorenie použila osobné údaje XXXXX, nar. XXXXX bez jeho vedomia a súhlasu, pôžičky následne riade nesplácala, čím spôsobila spoločnosti XXXXX XXXXX škodu vo výške 2 884,96 Eur.

	Podľa § 216 ods. 2 Trestného poriadku bola pre podmienečné zastavenie trestného stíhania stanovená skúšobná doba v trvaní 30 mesiacov. Toto rozhodnutie nadobudlo právoplatnosť 7.2.2014.

           Podľa § 216 ods.3 Trestného poriadku bola obvinenej XXXXX uložená povinnosť, v priebehu skúšobnej doby uhradiť poškodenému spoločnosti XXXXX, XXXXX škodu vo výške 2 884,96 Eur

Skúšobná doba pre podmienečné zastavenie trestného stíhania uplynula dňom 7.8.2016.

Po uplynutí skúšobnej doby bola vyžiadaná lustrácia v systéme GP SR, odpis z registra trestov, správa o povesti obvinenej, výpis z ústrednej evidencie priestupkov, evidenčná karta vodiča  a správa zo spol. XXXXX  
 
Z odpisu registra trestov bolo zistené, že obvinená sa  v priebehu skúšobnej doby nedopustil žiadneho ďalšieho trestného činu. Zo správy z Okresného úradu XXXXX, odboru všeobecnej vnútornej správy bolo taktiež zistené, že obvinená  v priebehu skúšobnej doby, t.j. od 7.2.2014 do 7.7.2016 viedla riadny život,  v ústrednej evidencii priestupkov nemá žiaden záznam a v rámci skúšobnej doby sa nedopustila ani žiadneho priestupku na úseku dopravy. Z evidenčnej karty vodiča  vyplynulo, že obvinená sa v priebehu skúšobnej doby nedopustila žiadneho priestupku na úseku dopravy. Z lustrácie GP SR zo dňa 30.8.2016 a 21.11.2016 vyplynulo, že proti obvinenej  sa v priebehu skúšobnej doby neviedlo žiadne trestné stíhanie.
  
Zo správy od spoločnosti XXXXX, s.r.o. zo dňa 21.11.2016 vyplynulo, že obvinená si v priebehu skúšobnej doby splnila svoju povinnosť podľa § 216 ods.3 Tr. por. a poškodenému spôsobenú škodu vo výške 2 884,96 v celom rozsahu uhradila ( poslednou splátkou zo dňa 15.10.2015).  

	Podľa § 217 ods.1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní vydá uznesenie.
 
Poukazujúc na vyššie uvedené skutočnosti je zrejmé, že obvinená XXXXX  vyhovela podmienkam uvedeným v ustanovení § 217 ods. 1 Trestného poriadku, a preto bolo rozhodnuté tak, že sa v skúšobnej dobe podmienečného zastavenia trestného stíhania  osvedčila.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Jurko
prokurátor